ИЗРАДА И ПРЕЗЕНТОВАЊЕ ПРЕДИСПИТНОГ ЗАДАТКА

***Инклузивно образовање – теорија и пракса***

***Смер: Васпитач у прешколским утсановма - мастер***

Предиспитни задатак **није обавезан** за студенте, већ представља могућност да студенти **укључивањем у наставу** током семестра остваре продубљено разумевање теме и имају већи број поена. Потребно је да студент најави *најмање пет дана раније* на мејл teorijaipraksa@gmail.com да жели да презентује задатак.

**Задатак**

**Из угла родитеља: Када сам био/ла највише уважена у вртићу свог детета? (до 20 поена)**

* Питати три родитеља да издвоје једну или две ситуације када су се осећали у највећој мери уважени у вртићу свог детета. Замолити их да опишу те ситуације и издвоје шта је у тим ситуацијама за њих било посебно важно. Дословно забележити своја питања, потпитања и одговоре родитеља. Одабрати родитеље који се међусобно разликују у погледу тога какву децу имају. (до 5п)
* Забележити: 1) ко су били испитаници без откривања њиховог идентитета 2) какву децу имају: ког узраста, да ли су са тешкоћама, без тешкоћа и сл.; 3) друге податке које студент сматра важним. (1п)
* Анализирати одговоре и извући закључке све време имајући на уму циљ задатка (**открити разлоге који чине да се родитељи осећају уважено** у вртићу). Важно је анализе/закључке повезати са литературом (Хрестоматијом). Установити да ли постоје разлике у одговорима родитеља чија се деца разликују. (до 5п)
* Припремити презентацију или други вид рада путем кога ће остали студенти бити упознати са резултатима, анализом и закључцима. У презентацији приказати само сегменте одговора родитеља као илустрацију сопствених теза, запажања, закључака. **Пет дана пре презентације** задатка на часу, транскрипте интервјуа родитеља послати у word документу на мејл teorijaipraksa@gmail.com (до 5п). У називу фајла навести своје име и презиме.